2.1 ประวัติความเป็นมาและการเปลี่ยนแปลงที่สำคัญ

บริษัท อีโนเว รับเบอร์ (ประเทศไทย) จำกัด (มหาชน)
เป็นบริษัทที่ดำเนินธุรกิจผลิตยางนอก-ยางในรถจักรยานยนต์เป็นรายแรกของประเทศไทย
จัดตั้งเมื่อวันที่ 15 ธันวาคม 2512 ด้วยทุนจดทะเบียนเริ่มแรก 10 ล้านบาท โดยร่วมทุนกับบริษัท
อีโนเว รับเบอร์ ซึ่งเป็นหนึ่งในผู้นำในตลาดยางรถจักรยานยนต์ในประเทศญี่ปุ่น
และให้ความช่วยเหลือและบริการทางเทคโนโลยีแก่บริษัทฯ บริษัทฯ
ได้ทำการผลิตสินค้าให้กับกลุ่มผู้ประกอบยานยนต์ในประเทศและต่างประเทศ
รวมถึงกลุ่มตลาดทดแทนด้วย ต่อมาเมื่อวันที่ 30 ธันวาคม 2536 บริษัทฯ
ได้จดทะเบียนแปรสภาพเป็นบริษัทมหาชนจำกัด

เมื่อตลาดมีความต้องการมากขึ้นบริษัทฯ
ได้ขยายโรงงานและสายการผลิตให้ครอบคลุมถึงความต้องการของตลาด ในปัจจุบันบริษัทฯ
มีโรงงานอยู่ 2 แห่ง แห่งแรกตั้งอยู่ที่เลขที่ 258 รังสิต-นครนายก 49 ต.ประชาธิปัตย์ อ.ธัญบุรี
จ.ปทุมธานี ดำเนินการผลิตยางใน-ยางนอกรถจักรยานยนต์และวงล้อรถจักรยานยนต์
แห่งที่สองที่เลขที่ 157 ม.5 ถ.พหลโยธิน ต.ลำไทร อ.วังน้อย จ.พระนครศรีอยุธยา
ดำเนินการผลิตชิ้นส่วนยางอุตสาหกรรม

37 ปีที่บริษัทฯ ประกอบธุรกิจในประเทศไทยภายใต้เครื่องหมาย “IRC”
ได้เป็นที่รู้จักและยอมรับในเรื่องคุณภาพที่ได้มาตรฐานเป็นอย่างดี บริษัทฯ
ได้รับมาตรฐานผลิตภัณฑ์อุตสาหกรรม (ม.อ.ก.) ระบบมาตรฐานทางยานยนต์ (QS 9000)
มาตรฐานระบบคุณภาพในการผลิต (ISO 9002) มาตรฐานผลิตภัณฑ์ยุโรป (E-Mark)
และในปัจจุบันบริษัทฯ ยังคงเดินหน้าปรับปรุงมาตรฐานให้เป็นไปตามมาตรฐานสากล
ซึ่งในขณะนี้กำลังดำเนินการปรับปรุงเพื่อขอมาตรฐาน TS 16949
และมาตรฐานที่ว่าด้วยการจัดการสิ่งแวดล้อม ISO 14000 คาดว่าจะแล้วเสร็จภายในปี 2550

การเปลี่ยนแปลงและพัฒนาการที่สำคัญมีดังต่อไปนี้

ปี 2539 - บริษัทฯ เพิ่มทุนจดทะเบียนจาก 100 ล้านบาท เป็น 200 ล้านบาท
เพื่อขยายสายการผลิตชิ้นส่วนยางอุตสาหกรรม

-   ร่วมทุนกับ The Asian Inoue Rubber Pte. Ltd. (Singapore) และ Sao Vang
    Rubber (Vietnam) Co., Ltd. จำนวน 1 ล้านดอลลาร์สหรัฐ (10%) ก่อตั้ง The
    Inoue Rubber Vietnam Co., Ltd. หรือ Cong Ty Tnmm Cao Su Inoue Vietnam
    Co., Ltd. ขึ้นในประเทศเวียดนาม โดยมีทุนจดทะเบียน 10 ล้านดอลลาร์สหรัฐ
    เพื่อผลิตยางนอก-ยางใน (รถจักรยานยนต์ รถเข็น Barrow รถจักรยาน และ Hand Cart)

ปี 2541 - เดือนพฤษภาคม ได้รับการรับรองระบบคุณภาพมาตรฐานสากล ISO 9002
สำหรับโรงงานผลิตชิ้นส่วนยางที่อำเภอวังน้อย จังหวัดพระนครศรีอยุธยา

  - เดือนพฤศจิกายน ได้รับการรับรองระบบคุณภาพมาตรฐานสากล ISO 9002
  สำหรับโรงงานผลิตยางใน-ยางนอกรถจักรยานยนต์

-   เดือนธันวาคม ได้รับการรับรองมาตรฐานผลิตภัณฑ์ยุโรป (E-Mark)

ปี 2542 - ได้รับการรับรองมาตรฐานอุตสาหกรรมผลิตภัณฑ์ยางนอก (ม.อ.ก.) 682/2540

ปี 2543 - ได้รับการรับรองมาตรฐาน QS 9000 สำหรับโรงงานผลิตชิ้นส่วนยางอุตสาหกรรม

ปี 2544 - เริ่มผลิตผลิตภัณฑ์ยางในบิวทิวชนิดไม่รั่ว (Tuff-Up หรือ Non-puncture Tube)
ซึ่งเป็นลิขสิทธิ์ของ IRC เพียงแห่งเดียวในโลก และได้ก่อตั้งบริษัทย่อยแห่งใหม่ คือ บริษัท
คินโนะโฮชิ เอ็นจิเนียริ่ง จำกัด ขึ้น เพื่อผลิตแม่พิมพ์ชิ้นส่วนยางอุตสาหกรรม ซึ่งบริษัทฯ
ถือหุ้นในอัตราร้อยละ 99.99

ปี 2546 - บริษัทฯ เริ่มสายการผลิตประกอบยางวงล้อรถจักรยานยนต์
ซึ่งเป็นการนำชิ้นส่วนวงล้อประกอบเข้าด้วยกันกับยางนอกและยางในเพื่อใช้ในการประกอบรถจักรยานยนต์
ปัจจุบัน บริษัทฯ ประกอบวงล้อให้กับบริษัท ไทยซูซูกิ มอเตอร์ จำกัด และในอนาคตคาดว่าบริษัทฯ
จะขยายการตลาดไปยังลูกค้ารายอื่น ๆ เพิ่มมากขึ้น

- ได้รับรางวัลสถานประกอบการดีเด่นระดับประเทศ จากกระทรวงแรงงานและสวัสดิการสังคม 2
รางวัล ได้แก่ รางวัลดีเด่นด้านแรงงานสัมพันธ์ และรางวัลดีเด่นด้านสวัสดิการแรงงาน ประจำปี
2546

ปี 2547 - เปลี่ยนแปลงมูลค่าหุ้นที่ตราไว้ (Par) จาก 10 บาทต่อหุ้น เป็น 1 บาทต่อหุ้น
ทำให้หุ้นสามัญของบริษัทฯ เพิ่มขึ้นจาก 20 ล้านหุ้น เป็น 200 ล้านหุ้น

ปี 2548 - ได้รับรางวัลองค์กรที่ดำเนินการอนุรักษ์พลังงานดีเด่นประจำปี 2548 (ENERGY
AWARDS) ประเภทโรงงานควบคุม หมวดอุตสาหกรรมเคมี
โดยกรมพัฒนาพลังงานทดแทนและอนุรักษ์พลังงาน กระทรวงพลังงาน
เพื่อยกย่องและแสดงความชื่นชมผู้ที่มีผลงานดีเด่นในเรื่องการอนุรักษ์พลังงานและการใช้พลังงานอย่างมีประสิทธิภาพ

- ในปีเดียวกันมีการลงทุนซื้อเครื่องจักร 4-rolls-S- type calendar for tire fabric
เพื่อเพิ่มศักยภาพในการผลิตสินค้าคุณภาพได้มากขึ้น

ปี 2549 - ลงทุนเครื่องจักร Continuous Vulcanization Machine
ใช้เทคโนโลยีล่าสุดที่สามารถดำเนินการผลิตติดต่อกันตั้งแต่ต้นกระบวนการผลิตจนถึงจบกระบวนการในเครื่องจักรตัวเดียว
มีประสิทธิภาพ, ความแม่นยำ, และคุณภาพสูงตามความต้องการของลูกค้า

-   ได้รับโล่ห์จากกระทรวงแรงงานที่ให้ความร่วมมือและสนับสนุน
    “งานแข่งขันฝีมือแรงงานแห่งชาติ ครั้งที่ 21” ณ ศูนย์นิทรรศการและการประชุมไบเทคบางนา

-   ได้รับรางวัล Daikin Quality Award for Supplier Excellence Root Cause
    Analysis and Best Quality Improvement Activities จากบริษัท ไดกิ้น
    อินดัสทรีส์ (ประเทศไทย) จำกัด

2.2 ภาพรวมการประกอบธุรกิจ

บริษัท อีโนเว รับเบอร์ (ประเทศไทย) จำกัด (มหาชน)
ประกอบธุรกิจอุตสาหกรรมการผลิตผลิตภัณฑ์ชิ้นส่วนยางอุตสาหกรรม
และยางนอก-ยางในรถจักรยานยนต์
โดยจัดจำหน่ายให้ผู้ผลิตรถยนต์-รถจักรยานยนต์ทั้งในประเทศและต่างประเทศรวมถึงตลาดทดแทนด้วย

2.3 ภาพรวมและลักษณะการประกอบธุรกิจของบริษัทย่อย

บริษัทฯ มีบริษัทย่อย 3 แห่ง ซึ่งบริษัทฯ ถือหุ้นในอัตราร้อยละ 99.99 ได้แก่

1. บริษัท ไอ อาร์ ซี (เอเชีย) รีเสิร์ช จำกัด

ก่อตั้งเมื่อวันที่ 18 กรกฎาคม 2538
ประกอบธุรกิจให้บริการด้านการวิจัยและพัฒนาผลิตภัณฑ์ที่เกี่ยวเนื่องกับผลิตภัณฑ์ของบริษัทฯ
และได้รับการถ่ายทอดเทคโนโลยีและประสบการณ์ในการวิจัยโดยตรงจากบริษัท อีโนเว รับเบอร์
จำกัด ประเทศญี่ปุ่น ทำให้การวิจัยและพัฒนาผลิตภัณฑ์มีคุณภาพมาตรฐาน
ตรงตามความต้องการของลูกค้าปัจจุบันทำการวิจัยให้กับกลุ่มบริษัท IRC

2. บริษัท คินโนะโฮชิ เอ็นจิเนียริ่ง จำกัด

ก่อตั้งเมื่อวันที่ 9 พฤศจิกายน 2544 เพื่อผลิตแม่พิมพ์โลหะ
ขึ้นรูปโลหะสำหรับชิ้นส่วนยางสำหรับรถยนต์และรถจักรยานยนต์
และได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
ปัจจุบันทำการผลิตให้แก่บริษัท อีโนเว รับเบอร์ (ประเทศไทย) จำกัด (มหาชน)

3. บริษัท ไออาร์ซี-ระยอง จำกัด

ก่อตั้งขึ้นในปี 2539 ที่นิคมอุตสาหกรรมสยามอีสเทิร์น อินดัสเตรียล พาร์ค
วัตถุประสงค์แรกตั้งเพื่อรองรับการเจริญเติบโตของลูกค้าและตลาดในประเทศ
ได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
ในด้านการผลิตยางผสม แต่เนื่องจากการชะลอตัวทางเศรษฐกิจ บริษัทฯ
จึงไม่พร้อมที่จะเปิดดำเนินการ

แผนภูมิการถือหุ้นบริษัท อีโนเว รับเบอร์ (ประเทศไทย) จำกัด (มหาชน) และบริษัทในเครือ

2.4 โครงสร้างรายได้

โครงสร้างรายได้จำแนกตามผลิตภัณฑ์

  --------------------------- ---------- -------- ---------- -------- ---------- --------
  ผลิตภัณฑ์                      ปี 2549              ปี 2548              ปี 2547     

                              ล้านบาท     %        ล้านบาท     %        ล้านบาท     %

  มูลค่าการจำหน่ายในประเทศ                                                          

  1. ชิ้นส่วนยางอุตสาหกรรม        2,425.32   53.77    2,181.23   57.07    1,632.12   54.26

  2. ยางนอกรถจักรยานยนต์        982.52     21.78    642.73     16.82    535.74     17.81

  3. ยางในรถจักรยานยนต์         270.28     5.99     217.66     5.70     189.07     6.28

  4. วงล้อรถจักรยานยนต์ (RIM)    320.50     7.11     329.76     8.63     262.75     8.74

  รวมมูลค่าการจำหน่ายในประเทศ    3,998.62   88.65    3,371.38   88.21    2,619.68   87.09

  มูลค่าการจำหน่ายต่างประเทศ                                                         

  1. ชิ้นส่วนยางอุตสาหกรรม        45.61      1.01     46.09      1.21     43.87      1.45

  2. ยางนอกรถจักรยานยนต์        324.80     7.20     285.91     7.48     231.57     7.70

  3. ยางในรถจักรยานยนต์         141.55     3.14     118.41     3.10     113.02     3.76

  4. วงล้อรถจักรยานยนต์ (RIM)    -          -        -          -        -          -

  รวมมูลค่าการจำหน่ายต่างประเทศ   511.96     11.35    450.41     11.79    388.46     12.91

  มูลค่าการจำหน่ายรวมทั้งหมด                                                          

  1. ชิ้นส่วนยางอุตสาหกรรม        2,470.93   54.78    2,227.32   58.28    1,675.99   55.71

  2. ยางนอกรถจักรยานยนต์        1,307.32   28.98    928.64     24.30    767.31     25.51

  3. ยางในรถจักรยานยนต์         411.83     9.13     336.07     8.79     302.09     10.04

  4. วงล้อรถจักรยานยนต์ (RIM)    320.50     7.11     329.76     8.63     262.75     8.74

  รวมมูลค่าการจำหน่ายทั้งหมด       4,510.58   100.00   3,821.79   100.00   3,008.14   100.00

  อัตราการเพิ่ม(ลด)              18.02%              27.05%              18.24%     
  ของมูลค่าการจำหน่าย                                                               
  --------------------------- ---------- -------- ---------- -------- ---------- --------

2.5 เป้าหมายการดำเนินธุรกิจ

มุ่งสู่ความเป็นผู้นำในการผลิต และพัฒนายางนอก – ยางในรถจักรยานยนต์
และผลิตภัณฑ์ยางในภูมิภาคอาเซียน โดยมีนโยบาย 7ประการ ดังนี้

(1) มีความปลอดภัยทั้งการทำงาน และสภาพแวดล้อม

(2) สร้างสรรค์คุณภาพในผลิตภัณฑ์ทุกชิ้นด้วยระบบคุณภาพมาตรฐานสากล

(3) ความพึงพอใจสูงสุดต่อลูกค้าในทุกมิติของผลิตภัณฑ์ ซึ่งได้แก่

ราคา / ต้นทุนให้อยู่ในระดับที่แข่งขันได้ดีที่สุด

คุณภาพ ให้อยู่ในระดับที่ดีที่สุด เมื่อเทียบกับเกณฑ์คุณภาพที่ลูกค้าตั้งไว้

การจัดส่งให้อยู่ในระดับที่ดีที่สุด เมื่อเทียบกับเกณฑ์ในการจัดส่งที่ลูกค้าตั้งไว้

การบริการ / การแก้ไขปัญหา การบริการที่สัมฤทธิ์ผลอย่างดีที่สุดต่อลูกค้าตลอดเวลา

(4) ดำเนินการวิจัยและพัฒนาอย่างต่อเนื่อง
เพื่อมุ่งสู่การเป็นผู้ออกแบบผลิตภัณฑ์ที่สร้างสรรค์ในตลาดโลก ด้วยเทคโนโลยีที่ทันสมัย

(5) เพื่อยกทีมบริหารให้มีประสิทธิภาพเต็มที่

(6) มีสถานะการเงินที่เข้มแข็ง และมีผลตอบแทนที่จูงใจให้กับผู้ถือหุ้น

(7) มีส่วนร่วมในการพัฒนาชุมชน